cyanic-selkie/wikianc huggingface dataset:
ক্যারেকটার্স অফ শেকসপিয়র’স প্লেজ
প্রেক্ষাপট
সেই বছর প্রকাশিত তাঁর প্রবন্ধ সংকলন দ্য রাউন্ড টেবিল-এর প্রচারণার দায়িত্বে ছিলেন গ্রন্থটির প্রকাশক। এই প্রচারণার ব্যাপারে হ্যাজলিট খুশি হতে পারেননি। তাই তাঁর নতুন বইয়ের প্রচারের দায়িত্ব তিনি নিজেই নেন। এই প্রচারকার্য আংশিকভাবে চলেছিল মুখে মুখে। এছাড়া এক বন্ধুর সহায়তায় দ্য টাইমস পত্রিকায় প্রকাশিত হয় হ্যামলেট-সংক্রান্ত অধ্যায়টি। এডিনবরা রিভিউ-এর সম্পাদক ফ্রান্সিস জেফ্রিকেও তিনি অনুরোধ করেছিলেন সেই পত্রিকায় নিবন্ধটি পড়ার জন্য। সরাসরি প্রকাশকের হাতে দেওয়ার বদলে তিনি ইতিমধ্যেই সেটি ব্যক্তিগত উদ্যোগে মুদ্রিত করেছিলেন তাঁর বন্ধু মুদ্রক ক্যারেউ হেনরি রেনেলের দ্বারা। রেনেল ১০০ পাউন্ডে এটির গ্রন্থসত্ত্ব কিনে নেন। প্রচারের কৌশল হিসাবে বইয়ের কপি ব্যক্তিগতভাবে বিতরণ করা হয়। শেষ পর্যন্ত রোল্যান্ড হান্টার ও চার্লস ও জেমস ওলিয়ার ভ্রাতৃদ্বয়ের যৌথ উদ্যোগে ১৮১৭ সালের ৯ জুলাই বইটি প্রকাশিত হয়। বইটি অত্যন্ত জনপ্রিয় হয়েছিল। ছয় সপ্তাহের মধ্যেই এটির প্রথম সংস্করণ নিঃশেষিত হয়ে যায়। ১৮১৮ সালে টাইলর ও হেসি কর্তৃক বইটির দ্বিতীয় সংস্করণ প্রকাশিত হয়। সেই বছরই শেষের দিকে বস্টনে ওয়েলস ও লিলি কর্তৃক বইটির একটি লাইসেন্স-বিহীন সংস্করণ প্রকাশিত হয়। হ্যাজলিটের জীবদ্দশায় বইটির আরও কোনও সংস্করণ প্রকাশিত হয়নি।
প্রবন্ধাবলি
হ্যাজলিট যে নাটকগুলিকে সত্যই শেকসপিয়রের রচনা বলে মনে করতেন, ক্যারেকটার্স অফ শেকসপিয়র’স প্লেজ গ্রন্থে প্রধানত সেই নাটকগুলি সম্পর্কে তাঁর নিজস্ব মতামত প্রকাশ করেছেন। এই ধরনের কোনও বই ইতিপূর্বে কেউ লেখেননি। হ্যাজলিটের আলোচনার কেন্দ্রবিন্দু ছিল নাটকের চরিত্রগুলি। সেই সঙ্গে নাটকের রচনাশৈলী ও কাব্যগুণ সম্পর্কেও তাঁর বক্তব্য গ্রন্থভুক্ত করেন তিনি। এই কাজের ক্ষেত্রে তিনি তাঁর পূর্বসূরি সমালোচকদের টীকাটিপ্পনী উদ্ধৃত করেন এবং চরিত্রগুলির মঞ্চ-উপস্থাপনা সম্পর্কেও আলোচনা করেন। এই বইতে মূল নাটক-সংক্রান্ত প্রবন্ধের সংখ্যা বত্রিশ। তবে দু’টি প্রবন্ধের বিষয়বস্তু মোট পাঁচটি নাটক। সেই হিসাবে বইটিতে আলোচিত নাটকের সংখ্যা পঁয়ত্রিশ। সেই সঙ্গে রয়েছে একটি "মুখবন্ধ" তথা অনিশ্চিত নাটক (অর্থাৎ, যে নাটকগুলি প্রকৃতপক্ষে শেকসপিয়রের রচনা নাও হতে পারে) এবং কবিতা ও চতুর্দশপদী নিয়ে যথাক্রমে "ডাউটফুল প্লেজ অফ শেকসপিয়র" ও "পোয়েমস অ্যান্ড সনেটস" শীর্ষক দু’টি অধ্যায়। প্রতিটি অধ্যায় এক-একটি একক প্রবন্ধের আকারে লিখিত হলেও রচনাশৈলী ও দৈর্ঘ্যের দিক থেকে সেগুলি হ্যাজলিট ও লেই হান্ট কর্তৃক যৌথভাবে লিখিত দ্য রাউন্ড টেবিল (১৮১৭) নামক বিবিধ প্রবন্ধ সংকলনের প্রবন্ধগুলির অনুরূপ। উল্লেখ্য, দ্য রাউন্ড টেবিল গ্রন্থে শতাব্দীকাল পূর্বে দ্য স্পেক্টেটর পত্রিকায় সাময়িকপত্রে প্রকাশিত প্রবন্ধের যে রচনাশৈলীর প্রবর্তন ঘটেছিল, তাকে অনুসরণ করা হয়।
কমেডিগুলির মধ্যে হ্যাজলিট প্রশংসার যোগ্য অনেক উপাদান পেলেও তাঁর কাছে ট্র্যাজেডি ছিল স্বাভাবিক গুণে অধিকতর গুরুত্বপূর্ণ। তিনি শেকসপিয়রীয় ট্র্যাজেডিগুলির প্রতি অনেক বেশি গুরুত্ব আরোপ করেছিলেন। এই ক্ষেত্রে জনসনের সঙ্গে তাঁর মতে অমিল লক্ষিত হয়। কারণ, জনসন মনে করতেন, শেকসপিয়রের শ্রেষ্ঠ কীর্তি হল তাঁর কমেডি। হ্যাজলিটের মতে, শেকসপিয়রের শ্রেষ্ঠ নাটকগুলি হল তাঁর ট্র্যাজেডিগুলি—বিশেষত ম্যাকবেথ, ওথেলো, কিং লিয়ার, ও হ্যামলেট। ট্র্যাজেডি প্রসঙ্গে হ্যাজলিটের মন্তব্যগুলির মধ্যে প্রায়শই মিশে গিয়েছিল সাধারণভাবে কাব্য ও কল্পনাশ্রয়ী সাহিত্যের গুরুত্ব প্রসঙ্গে তাঁর ধ্যানধারণাগুলি। কিং লিয়ার-সংক্রান্ত অধ্যায়ের শেষভাগে তিনি বলেন যে, ট্র্যাজেডি বর্ণনা করে সর্বাপেক্ষা শক্তিশালী অনুভূতিগুলি এবং "প্রতিভাবানের শ্রেষ্ঠ শক্তি এখানে গ্রথিত হয়েছে সর্বাপেক্ষা শক্তিশালী অনুভূতিগুলির বিবরণ দানে: কল্পনার শক্তির জন্য, আবিষ্কারের কাজে, স্বাভাবিক প্রতিক্রিয়ার শক্তির অনুপারে, যা সেগুলির বিষয়বস্তু।"
মুখবন্ধ
"মুখবন্ধ" অংশে "চরিত্র"গুলির উপর আলোকপাত করার ক্ষেত্রে হ্যাজলিট পোপের মন্তব্য উদ্ধৃত করেন, "শেকসপিয়রের প্রত্যেকটি চরিত্র ততটাই ব্যক্তিস্বাতন্ত্র্যপূর্ণ, যতটা তা বাস্তব জীবনে হয়ে থাকে"। শেকসপিয়রের অন্যান্য সমালোচকদের রচনা পর্যালোচনার পর হ্যাজলিট সর্বাধিক গুরুত্বপূর্ণ দু’জনের উপর দৃষ্টি নিবদ্ধ করেন। এঁদের অন্যতম ছিলেন পূর্ববর্তী যুগের অগ্রণী প্রভাবশালী সাহিত্য সমালোচক ড. জনসন। তাঁর শেকসপিয়র সমালোচনার মধ্যে হ্যাজলিট বিভিন্ন গোলযোগের সন্ধান পান। ট্র্যাজেডির ক্ষেত্রে জনসনের মূল্যায়ন ছিল অপর্যাপ্ত। কাব্যরসের সারাংশের অনেকটাই তিনি উপেক্ষা করে গিয়েছিলেন; এবং তিনি "সব কিছু নামিয়ে এনেছেন প্রথাগত ঔচিত্যবোধের সাধারণ স্তরে [...] সর্বাপেক্ষা চমৎকারিত্বপূর্ণ ঔৎকর্ষ বা সূক্ষ্মতা যা তাঁর মনে ছাপ ফেলেছিল, তা শুধুমাত্র পরিমিত গদ্যের ভাষায় তাঁরা অনুবাদ করতে পারেন"। জনসন এও বিশ্বাস করতেন যে, শেকসপিয়রের প্রত্যেকটি চরিত্রই একটি "বর্গ" বা "প্রজাতি"-র প্রতিভূ। অন্যদিকে হ্যাজলিট পোপের পক্ষাবলম্বন করে শেকসপিয়র সৃষ্ট চরিত্রগুলির ব্যক্তিস্বাতন্ত্র্যের উপর জোর দেন। তিনি এই চরিত্রগুলিকে যতটা সামগ্রিকতার সহিত আলোচনা করেছিলেন তা ইতিপূর্বে কেউ করেননি।
জার্মান সমালোচক অগস্ট ভিলহেম শ্লেগেলে নাটক-সংক্রান্ত বক্তৃতাগুলি অল্পকাল পূর্বেই ইংরেজিতে অনূদিত হয়েছিল। কোনও ইংরেজ সমালোচকের পরিবর্তে তাঁকেই হ্যাজলিট শেকসপিয়রের নাটকের শ্রেষ্ঠ সমালোচক মনে করতেন। এই গ্রন্থে শ্লেগেলের রচনার একাধিক দীর্ঘ অংশ উদ্ধৃত করেন। শুধুমাত্র শ্লেগেলের ব্যাখ্যায় যাকে তিনি "অতিন্দ্রীয়বাদ" বলে উল্লেখ করেন, সেই ব্যাপারে তিনি দ্বিমত পোষণ করেন। হ্যাজলিটের মনে হয়, শেকসপিয়রের বিষয়ে শ্লেগেলের বিশেষ আগ্রহ ছিল এবং যা ড. জনসনের মধ্যে ছিল না। হ্যাজলিট উল্লেখ করেন, "শেকসপিয়র প্রসঙ্গে আগ্রহের অভাবের তুলনায় মাত্রাতিরিক্ত আগ্রহই মার্জনীয়; কারণ, আমাদের প্রশংসা সহজে তাঁর প্রতিভাকে অতিক্রম করতে পারে না।"
লাল চন্দ্রপ্রভা
লাল চন্দ্রপ্রভা (বৈজ্ঞানিক নাম: Tecoma capensis) (ইংরেজি নাম: Cape honeysuckle  ) হচ্ছে বিগ্নোনিয়াসি পরিবারের টেকোমা গণের একটি সপুষ্পক উদ্ভিদ। টেকোমা গণের আরও একটি প্রজাতি আছে; সেটার হলো হলদে চন্দ্রপ্রভা।
বিবরণ
লাল চন্দ্রপ্রভা বিশৃঙ্খলভাবে বৃদ্ধি পায়। এই উদ্ভিদের উচ্চতা ২ থেকে ৩ মিটার। প্রজাতিটির দৈর্ঘ্য ও প্রস্থ সমান। গাছের পাতা দেড় সেমি লম্বা। লাল রঙের শোভাবর্ধক ফুল ফোটে। ফল ক্যাপসিউল আকারের ও দেখতে কদাচিৎ।
বিস্তৃতি
নাতিশীতোষ্ণ অঞ্চলের প্রজাতি এটি; দক্ষিণ আফ্রিকা, ইসোয়াতিনি, মোজাম্বিক অঞ্চলের স্থানীয় প্রজাতি। এছাড়া দক্ষিণ-পূর্ব এশিয়া, হাওয়াই, ক্যালিফোর্নিয়া ইত্যাদি অঞ্চলে চাষাবাদ করা হয়।
চাষাবাদ
এই প্রজাতির ফুল ও ফল ধরে নভেম্বর-মার্চ মাসের মধ্যে। চিরসবুজ এই চন্দ্রপ্রভাটির শীত ঋতুতে গাছ থেকে পাতা ঝরে যায়। রোদযুক্ত জায়গাতে চাষ করা হয়। শীতকালে বাড়ির ভিতরে টবে লাগিয়ে চাষ করা যায়।
ফাসিক
ফাসিক (فاسق) একটি আরবি শব্দ, যার দ্বারা ইসলামিক আইন ভঙ্গকারী ব্যক্তিকে বোঝানো হয়। একজন ফাসিক ব্যক্তিকে অবিশ্বাসযোগ্য হিসেবে বিবেচনা করা হয় এবং ইসলামিক আদালতে একজন ফাসিক ব্যক্তির সাক্ষ্য গ্রহণ করা হয় না। আরবি ফাসিক এবং ফিসক শব্দ দুটি অনেক সময় "অধার্মিক", "লঘু পাপী", "দুশ্চরিত্র" প্রভৃতি বোঝাতেও ব্যবহৃত হয়।
উৎস
ফাসিক শব্দটি এসেছে আরবি ফিসক (فسق) শব্দ হতে, যার অর্থ "চুক্তিভঙ্গ করা" বা "বের হয়ে যাওয়া"।
সিলন টি
প্যাকেজিং
চায়ের প্যাকের উপর সিংহ মার্কাটি যেন দেখা যায় সেজন্য কিছু নিয়মরীতি মেনে চলা হয়। মার্কাটি শুধু ভোক্তা প্যাকে যেন দেখা যায়, প্যাকের ভেতর শতভাগ খাঁটি সিলন চা থাকতে হবে, সিলন টি-এর পণ্য শ্রীলঙ্কায় প্যাক করতে হবে এবং শ্রীলঙ্কা চা বোর্ড দ্বারা এর নির্দিষ্টকৃত আদর্শ মান পণ্যের ক্ষেত্রে নিশ্চিত করতে হবে। সিলন টি-এর নিয়ন্ত্রিত উৎপাদনের ফলে একটি স্বীকৃত চা পণ্য এবং উচ্চ বিক্রি অর্জনে মান পরিশ্রুত অবস্থায় এটি বিক্রি করা উচিত। পরামর্শ দেওয়া হয় যে তালিকাভুক্ত কোম্পানিগুলোতে মার্কার সীমিত ব্যবহার চায়ের গুনগত এমএসএন নিশ্চিত করবে এবং যেসব গ্রাহক উন্নমানের পণ্য পছন্দ করেন তাদের মত আরো গ্রাহকদের দৃষ্টি আকর্ষণ করবে।
বাজার ও প্রতিযোগিতা
উপযুক্ত বাজার অন্তর্ভুক্ত খাঁটি চায়ের বাজার "খাঁটি সিলন টি" বৈশ্বিক বাজারের মাত্র ১০ শতাংশ জায়গা দখল করে আছে। তথ্য বিশ্লেষণের মাধ্যমে দেখা গেছে যে শ্রীলঙ্কার মার্কেট শেয়ার ক্রমশ কমে যাচ্ছে অন্যদিকে কেনীয় চায়ের বেড়েই যাচ্ছে এবং তা শ্রীলঙ্কার মার্কেট শেয়ারকে অতিক্রম করে যাচ্ছে।
প্রচারণা
শ্রীলঙ্কা জাতীয় ক্রিকেট দল ও শ্রীলঙ্কা জাতীয় মহিলা ক্রিকেট দল দুটি পৃষ্ঠপোষকতা করার জন্য সিলন টি তাদের সাথে চুক্তি সই করেছে যার মেয়াদ শুরু হয় ২০১৩ সালের জুন মাস থেকে, এখনো সিলন টি জাতীয় দলগুলোর পৃষ্ঠপোষক। শ্রীলঙ্কার চা রপ্তানির ৫০ শতাংশের বেশি এখনো ঐতিহ্যবাহী চা দখল করে আছে যেখানে ভ্যালু-অ্যাডেড চা (গ্রিন টি, স্বাদযুক্ত চা, জৈব চা, ইনস্ট্যান্ট চা, বরফ চা এবং ক্যানড টি) সমগ্র চা রপ্তানির ৪০ থেকে ৪৫ শতাংশ হয়ে থাকে। যদিও সব ধরনের ভ্যালু-অ্যাডেড চায়ের উৎপাদন খরচের ফলে মূল্য ঐতিহ্যবাহী চায়ের চেয়ে অনেক বেশি হয়ে থাকে। বিশ্বব্যাপী ভোক্তাদের পছন্দ বদলাচ্ছে, যার ফলে আরো উপযুক্ত চা পণ্যের চাহিদা বিশ্ব বাজারে বাড়ছে। এমনকি শ্রীলঙ্কান চা শিল্পের প্রতিযোগিতামূলক সুবিধা থাকলেও আন্তর্জাতিক বাজারের কর্মকাণ্ডে জড়িত থাকতে না পারার ফলে সেই প্রতিযোগিতামূলক সুবিধাটি তারা কাজে লাগাতে পারছেনা।
আসকা (কুস্তিগীর)
কানাকো উড়াই (浦井 佳奈子) একজন পেশাদার কুস্তিগির,তিনি বর্তমানে ডাব্লিউডাব্লিউই এর সাথে সম্পৃক্ত আছেন। যেখানে তিনি সাবেক স্ম্যাকডাউন ওমেন চ্যাম্পিয়ন এবং স্ম্যাকডাউন ব্র‍্যান্ডের হয়ে আসকা (アスカ), নামে কুস্তি লড়েন।
তিনি পূর্বে কানা (華名) নামে পরিচিত ছিলেন, তিনি তার পেশাদারি কুস্তি জীবন শুরু করে এটোয এ ২০০৪ সালে। তার কিছু অর্জনের মধ্যে রয়েছে জেডাব্লিউপি ওপেনওয়েট চ্যাম্পিয়ন, এনইডাব্লিউ ওমেন ট্যাগ টিম চ্যাম্পিয়নশিপ, রেইনা ওয়ার্ল্ড ওমেন চ্যাম্পিয়নশিপ, স্ম্যাশ ডিবা চ্যাম্পিয়নশিপ এবং ওয়েব ট্যাগ টিম চ্যাম্পিয়নশিপ.
আগস্ট ২০১৫ সালে উড়াই ডাব্লিউডাব্লিউই এর সাথে উন্নয়ন চুক্তি সাক্ষর করেন। তারপর তিনি ডাব্লিউডাব্লিউই এনএক্সটি তে দুইবছর কুস্তি লড়েন। যেখানে তিনি সাবেক এনএক্সটি ওমেন চ্যাম্পিয়ন।তিনি তার চ্যাম্পিয়নশিপ ৫১০ দিন রিটেইন করেন। }} তিনি এনএক্সটি ইতাহাসের সবচেয়ে বেশি দিন চ্যাম্পয়নশিপ রিটেইন করেন এবং ২০১৭ সালের বেস্ট ওমেন কম্পিটেটর অফ দ্যা ইয়ার পুরাষ্কার জিতে নেন। তিনি ডাব্লিউডাব্লিউই এর ইতিহাসে সবথেকে বেশি (৯১৪ দিন) অপরাজিত থাকার রেকর্ড তৈরি করেন। তিনি ২০১৮ সালের উইমেন রয়েল রাম্বল বিজেতা।
প্রাথমিক কর্মজীবন (২০০৪-২০১০)
উড়াই গ্রাফিক ডিজাইনার হিসেবে কর্মজীবন শুরু করেন, কিন্তু তিনি পরে পেশাদার কুস্তিগির হিসেবে কর্মজীবন গড়ার সিদান্ত নেন। তিনি য়ুকি ইসিওকার কাছ থেকে প্রশিক্ষন নেন। উড়াই কানা নামে পেশাদারি রেসলিং এ আত্মপ্রকাশ করেন জুন ১৬,২০০৪ সালে এটোজ এ, লিওনার বিপক্ষে। She spent the first part of her career with AtoZ, before suddenly retiring due to chronic nephritis on March 19, 2006. তিনি কুস্তির সময়ের ববারে নিজের গ্রাফিক ডিজাইন এজেন্সি খুলেন। এক বছর পর তিনি ২২ সেপ্টেম্বর ২০০৭ এ পুনরায় পেশাদারি কুস্তিতে ফিরেন। অক্টোবর ১০,২০০৯ এ তিনি টাকাসির সাথে দল গড়েন এবং হিনোকি কিরোয়ার কে এনডাব্লিউএ ট্যাগ টিম চ্যাম্পিয়নশিপ এ হারান, এটাই কানার প্রথম পেশাদার রেসলিং খেতাব। তিনি দুইমাস পর আয়ুমি কুরিহারা এবং য়সুকি তামুরা এর বিপক্ষে ডিসেম্বর ৩১,২০০৯ সালে খেতাবটি হারান। জানুয়ারি ১০,২০১০ সালে তিনি পেশন রেড থেকে বেরিয়ে আসেন।
প্রো রেসলিং ওয়েব (২০০৮, ২০১০–২০১৫)
কানা ২০০৮ সালে প্রো রেসলিং ওয়েব এ কিছুদিন কুস্তি লরেছিলেন,  কিন্তু ২০১০ সালের পূর্বে নিয়মিত কাজ করতে পারছিলেন না, এনইও জাপান লেডিস প্রো রেসলিং এর জন্য। জুলাই ২৪ ২০১১ সালে কানা আয়ুসি কুরিহারাকে পরাজিত করে ক্যাচ দ্যা ওয়েব টুর্নামেন্ট জিতে নেন। অক্টোবর ৩০ এ কানা এবং কুরিহারা প্রথমবার অনুষ্ঠিত হওয়া ওয়েব ট্যাগ টিম চ্যাম্পিয়নশিপ জিতে নেয়। ফেব্রুআরি ১,২০১২ তে কুরিহারা, লিডা এবং স্তুয়া হোয়াইল টেইলস এ যোগ দেয়। চার দিন পর কানা এবং কুরিহারা র‍্যান উ উ এর কাছে ওয়েভ ট্যাগ টিম চ্যাম্পিয়নশিপ হেরে যায়।
জার্ডনের দুমুখো সাপ
জার্ডনের দুমুখো সাপ (Jerdon's worm snake, বৈজ্ঞানিক নাম: Indotyphlops jerdoni) নিরীহ অন্ধ সাপের একটি প্রজাতি। এটি ভারতের একটি স্থানীয় (এন্ডেমিক) প্রজাতি। এর কোনো স্বীকৃত উপপ্রজাতি নেই।
নামকরণ
ব্রিটিশ জীববিজ্ঞানী থমাস সি. জার্ডনের সম্মানে প্রজাতিটির নামকরণ করা হয়েছে।
ভৌগোলিক বিস্তৃতি
জার্ডনের দুমুখো সাপ পূর্ব ও উত্তর ভারতের সিকিম, পশ্চিমবঙ্গ, আসাম ও মেঘালয় রাজ্যে পাওয়া যায়। এছাড়া, এটি বাংলাদেশ ও মিয়ানমারেও (পেগু) পাওয়া যেতে পারে।
এই প্রজাতির জন্য প্রদত্ত টাইপ লোকালিটি হল খাসি পাহাড়।
প্রজনন
জার্ডনের দুমুখো সাপ ওভিপারাস প্রাণি। অর্থাৎ, এরা ডিম দেয় এবং ডিম ফুটে বাচ্চা হয়। মাতৃদেহে ভ্রূণের বিকাশ হয় না।
ব্রহ্মপুরাণ
ব্রহ্মপুরাণ (ब्रह्म पुराण, ) হল সংস্কৃত ভাষায় লিখিত হিন্দু পুরাণ সাহিত্যের অন্তর্গত আঠারোটি মহাপুরাণের অন্যতম। সকল সংকলনেই এই পুরাণটিকে প্রথম মহাপুরাণ হিসাবে উল্লেখ করা হয়েছে বলে এটির অপর নাম আদিপুরাণ। আবার এই পুরাণের অনেকগুলি অধ্যায় সূর্য-কেন্দ্রিক বলে এটির আরেক নাম সৌরপুরাণ। ব্রহ্মপুরাণ প্রকৃতপক্ষে বিভিন্ন ভৌগোলিক স্থানমাহাত্ম্যের একটি সংকলন। সেই সঙ্গে এই পুরাণের কয়েকটি অংশে অন্যান্য বিভিন্ন বিষয় আলোচিত হয়েছে।
বর্তমানে ব্রহ্মপুরাণ নামে যে গ্রন্থটি পাওয়া যায়, সেটি সম্ভবত প্রকৃত ব্রহ্মপুরাণের থেকে আলাদা। রাজেন্দ্রচন্দ্র হাজরা এই সিদ্ধান্তে উপনীত হয়েছেন যে, এটি প্রকৃতপক্ষে একটি উপপুরাণ এবং খ্রিস্টীয় ষোড়শ শতাব্দী পর্যন্ত এটি উপপুরাণ হিসাবেই পরিচিত ছিল। এই পুরাণের অনেক শ্লোকই অন্যান্য পুরাণ থেকে গৃহীত। মরিস উইন্টারনিৎজের মতে, অধুনা প্রাপ্ত পুরাণটির সামান্য অংশই মূল পুরাণটি থেকে গৃহীত। এই পুরাণে ১২৪১ সালে প্রতিষ্ঠিত কোণার্ক সূর্যমন্দিরের উল্লেখ থাকায় গবেষকেরা মনে করেন, ওডিশা অঞ্চলের তীর্থস্থানের বিবরণ-সংবলিত অধ্যায়গুলি খ্রিস্টীয় ত্রয়োদশ শতাব্দীর পূর্বে লিখিত হওয়া সম্ভব নয়। বর্তমানে লভ্য পুথিগুলিতে ২৪৫টি অধ্যায় পাওয়া যায়। সমগ্র গ্রন্থটি দু’টি ভাগে বিভক্ত: "পূর্বভাগ" ও "উত্তরভাগ"। গুরুত্বপূর্ণ পার্থক্য-সহ অসংখ্য পাঠান্তর পাওয়া যায় এই গ্রন্থটির। সময়ের সঙ্গে সঙ্গে ক্রমান্বয়ে এটি সংশোধিতও হয়েছে। এছাড়া ব্রহ্মপুরাণে মহাভারত, বিষ্ণুপুরাণ, বায়ুপুরাণ, সাম্বপুরাণ ও মার্কণ্ডেয় পুরাণ সহ অন্যান্য বিভিন্ন হিন্দু ধর্মগ্রন্থ থেকেও নানা উদ্ধৃতি গৃহীত হয়েছে বলে মনে করা হয়।
ব্রহ্মপুরাণের ২৪৫টি অধ্যায়ের ১৮টি অধ্যায়ে আলোচিত হয়েছে বিশ্বতত্ত্ব, পৌরাণিক কাহিনি, রাজবংশের বৃত্তান্ত, মন্বন্তর (পৌরাণিক কালচক্র) এবং পুরাণ সাহিত্যের বৈশিষ্ট্যসূচক অন্যান্য বিষয়বস্তু। অন্যান্য অধ্যায়গুলির উপজীব্য বিষয় হল সংস্কার, ধর্মশাস্ত্রের সারসংক্ষেপ, পৃথিবীর ভূগোল সম্পর্কে ধর্মশাস্ত্রের তত্ত্বাবলি, হিন্দু দর্শনের সাংখ্য ও যোগ শাখা দু’টির সারসংক্ষেপ ও অন্যান্য বিষয়। ব্রহ্মপুরাণের অনেকগুলি অধ্যায়ে মন্দির ও তীর্থমাহাত্ম্য বর্ণিত হয়েছে। ৩৮শ-৪০শ অধ্যায় গ্রন্থমধ্যে গ্রথিত সৌরপুরাণের একটি অংশ। এই অংশে খ্রিস্টীয় ত্রয়োদশ শতাব্দীর দ্বৈতবাদী দার্শনিক মধ্বের তত্ত্ব ও ভক্তিমূলক উপাসনাপদ্ধতির কঠোর সমালোচনা করা হয়েছে।
পদ্মপুরাণে ব্রহ্মপুরাণকে রাজসিক পুরাণ বলে উল্লেখ করা হয়েছে এবং এটিকে ব্রহ্মার সঙ্গে যুক্ত করা হয়েছে। যদিও লব্ধ পুথিগুলিতে ব্রহ্মার মাহাত্ম্য কীর্তিত হয়নি। গবেষকদের মতে, পুরাণগুলির "সত্ত্ব-রজঃ-তমো" শ্রেণিবিভাগ "সম্পূর্ণ অলীক কল্পনা"। এই পুরাণের ক্ষেত্রেও এই জাতীয় শ্রেণিবিন্যাসের কোনও যথোপযুক্ত কারণ খুঁজে পাওয়া যায় না।
গোদাবরী নদী অববাহিকার অন্তর্গত তীর্থ ও মন্দিরগুলির স্থানমাহাত্ম্য-সংক্রান্ত পুথিগুলিকে "গোদাবরী মাহাত্ম্য" বা "গৌতমী মাহাত্ম্য" নামে পৃথক গ্রন্থের আকারেও পাওয়া যায়। অন্যদিকে রাজস্থান অঞ্চলের স্থানমাহাত্ম্য-সংক্রান্ত অংশটিকে পাওয়া যায় "ব্রহ্মোত্তর পুরাণ" নামে আরেকটি পৃথক গ্রন্থের আকারেও। প্রচলিত বিশ্বাস ও অন্যান্য পুরাণের উক্তি অনুযায়ী, ব্রহ্মপুরাণের শ্লোকসংখ্যা ১০,০০০। কিন্তু লভ্য পুথিগুলিতে ৭,০০০ থেকে ৮,০০০ শ্লোক পাওয়া যায়। এছাড়া একই গ্রন্থের ভিন্ন ভিন্ন পাঠ অনুযায়ী "খিল" (নির্ঘণ্ট) ব্রহ্মোত্তর পুরাণ অংশের শ্লোকসংখ্যা ২০০০ থেকে ৩০০০।
১৯৮৯ সালে সোহ্‌নেন ও স্ক্রেইনার ব্রহ্মপুরাণের একটি সারসংক্ষেপ প্রকাশ করেন।
১৯১৪
১৯১৪ গ্রেগরীয় বর্ষপঞ্জির একটি সাধারণ বছর যা বৃহস্পতিবার দিয়ে শুরু হয়েছে।
জুন
১৯১৪ সালের ২৮ জুন বসনিয়ার রাজধানী সারায়োভো শহরে অস্ট্রিয়ার যুবরাজ ফার্ডিনান্ড এক সার্বিয়াবাসির গুলিতে নিহত হন।
ডিসেম্বর
1901 – 1950
সিংহেশ্বর ইউনিয়ন
সিংহেশ্বর ইউনিয়ন বাংলাদেশের ময়মনসিংহ জেলার ফুলপুর উপজেলার অন্তর্গত একটি ইউনিয়ন।
অবস্থান ও সীমানা
সিংহেশ্বর ইউনিয়নের পূর্বে ফুলপুর পৌরসভা ও ৫নংফুলপুর ইউনিয়ন,পশ্চিমে ১নংছনধরা,দক্ষিনে ৩নং ভাইটকান্দি ও৬নং পয়ারী,উওরে হালুয়াঘাট উপজেলার ১১নং আমতৈল ইউনিয়ন
প্রশাসনিক এলাকা
সম্পুর্ণ ইউনিয়ন ৯টি ওয়ার্ডে বিভক্ত।গ্ৰাম গুলো হলো:মোকামিয়া, হরিরামপুর, পুঠিয়া,চাতুলিয়াকান্দা,নিশুনিয়াকান্দা,পুরাপুটিয়া,মারুয়াকান্দি,ধানারভিটা,তালুকদানা,বনপাড়া, ভাটপাড়া,খাটশিয়াকান্দা,সিংহেশ্বর দক্ষিণ,সিংহেশ্বর মধ্য, চাঁনপুর, কুলিরকান্দা, জিগারকান্দা,পলাশকান্দা, বনোয়াকান্দা, কুটুরাকান্দা, বালিচান্দা।
শিক্ষা
শিক্ষার হার :
শিক্ষা প্রতিষ্ঠান
দর্শনীয় স্থান
১.গাউছিয়া দরবার শরীফ
জনপ্রতিনিধি
বর্তমান চেয়ারম্যান-
এমিল আর্টিন
আর্টিন বিংশ শতাব্দীর অন্যতম প্রধান বীজগণিতবিদ ছিলেন। বীজগাণিতিক সংখ্যাতত্ত্ব, বিশেষ করে ক্লাস ফিল্ড তত্ত্বের ওপর কাজ করেন। গালোয়ার সম্প্রসারণের জন্য একটি L-ফাংশন উপস্থাপন করেন। তিনি ব্রেইড তত্ত্ব-ও প্রতিষ্ঠা করেন।
তার আর্মেনিয়ান পদবি ছিল আর্টিনিয়ান যা সংক্ষিপ্ত করে আর্টিন করা হয়েছিল।
রামপ্রসাদ পাল
রামপ্রসাদ পাল (জন্ম ১৯৬৮) ত্রিপুরার একজন ভারতীয় রাজনীতিবিদ। তিনি বর্তমানে ত্রিপুরা বিধানসভার ডেপুটি স্পিকার হিসেবে দায়িত্ব পালন করছেন। তিনি বিপ্লব কুমার দেব মন্ত্রকের অধীনে ত্রিপুরা সরকারের অগ্নি ও জরুরি পরিষেবা মন্ত্রী ছিলেন। তিনি ২০১৮ সালে ৪,৫৬৭ ভোটের ব্যবধানে সিপিআইএম প্রার্থী রাজকুমার চৌধুরীকে পরাজিত করে সূর্যমণিনগর নির্বাচনী এলাকা থেকে বিধায়ক হন।
বিতর্ক
২০২২ সালের মে মাসে, পল নতুন মুখ্যমন্ত্রীর ঘোষণা নিয়ে "আমি মারা যাবো, আমার (এরকম একটি দলের সাথে) (কিছু করার) নেই" বলে চিৎকার করে কান্নাকাটি করে এবং চেয়ার ছুড়ে দেশব্যাপী বিতর্ক সৃষ্টি করেছিল।
ছোবহানিয়া আলিয়া কামিল মাদ্রাসা
ছোবহানিয়া আলিয়া কামিল মাদ্রাসা বাংলাদেশের চট্টগ্রাম জেলার একটি উল্লেখযোগ্য আলিয়া মাদ্রাসা। মাদ্রাসাটি চট্টগ্রাম শহরের কোতোয়ালী থানার অন্তর্গত আসাদগঞ্জ সড়কের পাথরঘাটা নামক স্থানে অবস্থিত। মাদ্রাসাটি বর্তমানে ফাজিল ও কামিল ডিগ্রির জন্য ইসলামি আরবি বিশ্ববিদ্যালয় এবং দাখিল ও আলিম শ্রেণীর জন্য বাংলাদেশ মাদ্রাসা শিক্ষাবোর্ডের অধীনে রয়েছে। এটি ১৯৫১ সালে চট্টগ্রামের স্থানীয় আলেম কর্তৃক প্রতিষ্ঠিত হয়। মাদ্রাসার বর্তমান অধ্যক্ষের নাম মুফতি মোহাম্মদ হারুনুর রশীদ।
ইতিহাস
১৯৫১ সালে চট্টগ্রাম জেলায় ইসলামি শিক্ষার উন্নয়ন করার জন্য মাদ্রাসাটি প্রতিষ্ঠা করা হয়। মাদ্রাসার ভালো ফলাফলের জন্য ধীরে ধীরে মাদ্রাসার শিক্ষার্থী সংখ্যা বৃদ্ধি পেলে মাদ্রাসায় দাখিল ও আলিম শ্রেণী সরকার কর্তৃক অনুমোদন লাভ করে। পর্যায়ক্রমে মাদ্রাসায় ফাজিল ও কামিল শ্রেণী চালু করা হয়।
২০০৬ সালের পূর্ব পর্যন্ত বাংলাদেশের আলিয়া মাদ্রাসাসমূহ বাংলাদেশ মাদ্রাসা শিক্ষাবোর্ড কর্তৃক পরিচালিত হতো। ২০০৬ সালের ইসলামী বিশ্ববিদ্যালয় সংশোধনী আইন, ২০০৬ মোতাবেক আলিয়া মাদ্রাসার ফাযিল (স্নাতক ডিগ্রি) ৩ বছর এবং কামিল (স্নাতকোত্তর) ২ বছর মোট ৫ বছরের কোর্স চালু হয় এবং বাংলাদেশের বহু মাদ্রাসার সাথে এই মাদ্রাসাও কুষ্টিয়া ইসলামী বিশ্ববিদ্যালয়ের অধিভুক্ত হয়। এর ফলে ফাজিল ও কামিল পরীক্ষা উভয় মিলিয়ে সাধারণ শিক্ষার পূর্ণ স্নাতক ডিগ্রির সমমান লাভ করে। ২০১৬ সালে মাদ্রাসাটি ইসলামি আরবি বিশ্ববিদ্যালয়ে স্থানান্তরিত করা হয়।
শিক্ষা কার্যক্রম
মাদ্রাসাটিতে ইবতেদায়ী থেকে শুরু করে আলিয়া মাদ্রাসার সর্বোচ্চ পর্যায় কামিল শ্রেণী পর্যন্ত রয়েছে। এছাড়াও এই মাদ্রাসার দাখিল ও আলিম উভয় স্তরে বিজ্ঞান ও মানবিক শাখা বিদ্যমান রয়েছে। এই মাদ্রাসার ফাজিল ও কামিল পর্যায়ে আল কুরআন এন্ড ইসলামিক স্টাডিজ, আল হাদিস এন্ড ইসলামিক স্টাডিজ, দাওয়াহ প্রভৃতি বিভাগ চালু আছে। এখানে, ফাজিল ও কামিল পর্যায়ের ছাত্রদের বিষয়ভিত্তিক গবেষণার সুযোগ রয়েছে। ২০২১ সালে পিএইচপি ফ্যামিলি এই মাদ্রাসায় একটি ভবন নির্মাণের জন্য অর্থায়ন করে।
সহশিক্ষা কার্যক্রম
এই মাদ্রাসার শিক্ষার্থীরা পড়াশোনা সংক্রান্ত বিভিন্ন প্রতিযোগিতায় অংশগ্রহণ করে থাকে। বিজ্ঞান বিভাগের শিক্ষার্থীরা বিজ্ঞান মেলায় অংশগ্রহণ করে থাকে। এছাড়াও এই মাদ্রাসার শিক্ষার্থীরা উচ্চ শিক্ষার জন্য বাংলাদেশের বিভিন্ন বিশ্ববিদ্যালয়ে ভর্তির সুযোগ পেয়ে থাকে। ১৯৭৮ সালে এই মাদ্রাসার এক অনুষ্ঠানে মুহাম্মদ আব্দুল মান্নান কর্তৃক বাংলাদেশ ইসলামী ছাত্রসেনা ছাত্র সংগঠন প্রতিষ্ঠা হয়।
বাংলাদেশের জাহাজ নির্মাণ শিল্প
জাহাজ নির্মাণ বাংলাদেশের একটি সম্ভাবনাময় এবং ক্রমবিকাশমান শিল্প। আধুনিক যুগের শুরু থেকে বাংলাদেশে জাহাজ নির্মাণের একটি দীর্ঘ ইতিহাস থাকলেও স্থানীয়ভাবে তৈরি জাহাজ রপ্তানি করার মাধ্যমেই মুলতঃ সাম্প্রতিক বছরগুলোতে জাহাজ নির্মাণ একটি প্রধান প্রতিশ্রুতিশীল শিল্পে পরিণত হয়েছে। বাংলাদেশের ২০০শ'র মতো  জাহাজ নির্মাণ কোম্পানি রয়েছে যেগুলো ঢাকা, চট্টগ্রাম, নারায়ণগঞ্জ, বরিশাল ও খুলনাকে কেন্দ্র করে গড়ে উঠেছে।
ইতিহাস
বাংলার নদীমাতৃক ভৌগোলিক অবস্থানের কারণে এ অঞ্চলের ব্যবসা বাণিজ্যের প্রয়োজনে জাহাজের ব্যবহার ছিল প্রাচীনকাল থেকেই। চৌদ্দ শতকের সময়ে মরক্কোর পরিব্রাজক ইবনে বতুতার যুদ্ধ জাহাজ ও সৈন্য-সামন্তসহ বাংলার বিভিন্ন বন্দরে আগমণ করেছিলেন। মধ্যযুগীয় ইউরোপীয় পরিব্রাজক সিজার ফ্রেডেরিক চট্টগ্রাম বন্দরে ১৫ শতকের সময় বড় জাহাজ নির্মাণের একটি হাব ছিল বলে নথিভুক্ত করেছেন। মোগল শাসনামলে জাহাজ নির্মাণ আরো ব্যপক পরিসর লাভ করে। তবে ১৭ শতকে তুরস্কের সুলতানের জন্য যুদ্ধজাহাজ নির্মাণে চট্টগ্রাম জাহাজ নির্মাণ এলাকা ব্যবহৃত হয়েছিল। কাঠের যুদ্ধ জাহাজের পরিবর্তে লৌহ নির্মিত যুদ্ধ জাহাজ তৈরি করা শুরু হয় উনিশ শতকের শেষভাগে। উনিশ শতক পর্যন্ত চট্টগ্রাম ১০০০ টন ধারণক্ষমতার জাহাজ নির্মাণে সক্ষম ছিল। ১৯৭৯ সালে বিশ্ব খাদ্য সংস্থার অনুদানে বাংলাদেশ অভ্যন্তরীণ জলযান সংস্থার জন্য ৮টি খাদ্য বহনযোগ্য জাহাজ নির্মাণ করে বেসরকারি জাহাজ নির্মাণকারী প্রতিষ্ঠান নারায়ণগঞ্জ হাইস্পিড শিপইয়ার্ড।
থর (মার্ভেল কমিক্স)
থর (ইংরেজি-Thor) হল মার্ভেল কমিকস থেকে প্রকাশিত একটি কাল্পনিক কমিক্স চরিত্র। নর্স পুরাণের বজ্রের দেবতা থর-এর আদলে এই চরিত্রটি নির্মিত হয়েছে। থরের প্রধান অস্ত্র হল তার হাতুড়ি। এই হাতুড়ির নাম "মিজলনির" এবং এর সাহায্যে থর আকাশে উড়তে পারে এবং আবহাওয়া নিয়ন্ত্রণ (বজ্রপাতের সঞ্চার) করতে পারে। ১৯৬২ সালের আগস্টে স্ট্যান লির সম্পাদনায়, ল্যারি লিবারের গল্পে এবং জ্যাক কার্বিরজ্যাক কার্বির চিত্রকর্মে আত্মপ্রকাশ করে থর। সুপারভিলেন লোকি ওডিনসন থরের পালক ভাই এবং কখনও কখনও থরের শত্রুও বটে।
কাহিনী সংক্ষেপ
গ্রিক পুরাণে যেমন বজ্র দেবতা হিসেবে আছে জিউস, ঠিক তেমনি নর্স পুরাণের বজ্রদেবতা থর। আসগার্ডিয়ান দেবরাজ ওডিন ও জ্যেষ্ঠ দেবী গাইয়ার একমাত্র পুত্র। জন্ম পরিচয় ঠিক রাখলেও, মার্ভেলের কমিক জগতের সাথে খাপ খাওয়ানোর জন্যে থরের উৎপত্তির গল্পে আনা হয়েছে বেশ কিছু পরিবর্তন। কমিকসের গল্প অনুযায়ী থরের জন্ম হয়েছিল শত শত বছর পূর্বে নরওয়ের এক গুহায়। কৈশোরে উত্তীর্ণ হওয়ার পর ওডিন তাকে অ্যাসগার্ডে নিয়ে আসেন যাতে পূর্ণবয়স্ক হওয়ার পর তাকে অ্যাসগার্ডের সিংহাসনে বসাতে পারেন। লোকি লউফিসন নামে থরের এক পালক ভাই রয়েছে। তাকে বলা হয় দুষ্কর্মের দেবতা এবং সে মার্ভেল ইউনিভার্সের অন্যতম প্রধান সুপারভিলেনদের একজন। ইয়োথানহাইমে সংঘটিত যুদ্ধ জয়ের পর সেখান থেকে ফেরার পথে ওডিন, শিশু লোকিকে নিয়ে অ্যাসগার্ডে আসেন এবং নিজের সন্তানের মতো করে তাকে লালনপালন করেছেন। থর দেবতা বলেই কিনা থরের গায়ে ছিল অসাধারণ দৈবিক শক্তি। ছোটবেলা থেকে সে শিখতে শুরু করে যুদ্ধের নানা কৌশল। ধীরে ধীরে সে হয়ে ওঠে অ্যাসগার্ডের সবচেয়ে বলবান বীর। অস্ত্র বলতে তার আছে অবিনাশী ধাতু উরু দিয়ে তৈরি "মিজলনির" নামের প্রকাণ্ড হাতুড়ি। সেটা দিয়ে সে মেঘ, বজ্রপাত এবং বাতাসকে নিয়ন্ত্রণ করতে পারে। ওডিনের আশীর্বাদ অনুযায়ী যোগ্য কেউ ব্যতীত "মিজলনির"-কে তোলার সামর্থ্য কারো নেই। সন্তানকে আরও দক্ষ এবং পরাক্রমশালী রূপে গড়ে তোলার লক্ষ্যে, পরমপিতা ওডিন অ্যাসগার্ডিয়ান সামরিক বাহিনীর দায়িত্ব তার হাতে তুলে দিলেন। তার নেতৃত্ব বেশ কিছু যুদ্ধ জয় করে অ্যাসগার্ডিয়ানরা। এছাড়া বছরের পর বছর অ্যাসগার্ডকে শত্রুর কবল থেকে রক্ষা করতে করতে থরের ভিতর এক ধরনের অহমিকা আর একগুঁয়েমির জন্ম হয়। সেটা ওডিনের নজরে আসে। ওডিন সবসময় চাইতেন তার ছেলে হবে তার থেকেও মহৎ, উদার এবং ক্ষমতাবান। ছেলের ভেতরের এই অহমিকা দূর করার জন্যে তিনি থরকে মিডগার্ডে (পৃথিবী) নির্বাসিত করেন একজন সাধারণ মানুষ হিসেবে, যাতে করে সে সাধারণ মানুষের সাথে থেকে নম্রতা আর উদারতা শিখতে পারে। কমিকবই থেকে পাওয়া তথ্যানুযায়ী, থরকে পৃথিবীতে পাঠান হয়েছিল ''ড. ডোনাল্ড ব্লেক'' নামের এক পঙ্গু মেডিকেল ছাত্র হিসেবে। তখন তার মধ্যে কোনো স্বর্গীয় শক্তি বা তার আগের জীবনের কোনো স্মৃতি ছিল না। ওডিনের বশীকরণের ফলে সে তার অতীতের সবকিছু ভুলে নিজেকে একজন সাধারণ মানুষ হিসেবে বিশ্বাস করা শুরু করে। ধীরে ধীরে থর শিখতে পারে ক্ষুদ্রতা কী, দুর্বলতা কী- এগুলোর সাথে কোনোই পরিচয় তার ছিল না পূর্বে। সে আরও শেখে মরণশীল হয়েও কীভাবে সত্যিকারের বিনয়ী আর মহৎ হতে হয়।
ক্রোনানদের অবৈধ অনুপ্রবেশ প্রতিহত করার কিছুদিন পর থর জানতে পারে তার গর্ভধারিণী মা গাইয়ার কথা, জানতে পারে তার জন্ম হয়েছিল এই পৃথিবীতেই। তাই পৃথিবীকে শত্রুর কবল থেকে বাঁচানোর জন্যে সে সেখানেই থেকে যায় এর রক্ষক এবং অ্যাসগার্ডের একজন প্রতিনিধি হিসাবে। এরপর থেকে পৃথিবী এবং অ্যাসগার্ডের যেকোনো বিপদেই থর ছুটে যায় এবং ধ্বংস করে সুপারভিলেনদের।
এলি কারতঁ
এলি কারতঁ (Élie Cartan এলি কার্তঁ) (৯ই এপ্রিল, ১৮৬৯ - ৬ই মে, ১৯৫১) একজন প্রভাবশালী ফরাসি গণিতবিদ। তিনি লী গ্রুপসমূহের তত্ত্ব ও তাদের জ্যামিতিক প্রয়োগের ওপর মৌলিক গবেষণা সম্পাদন করেন। এছাড়া তিনি গাণিতিক পদার্থবিজ্ঞান, অন্তরক জ্যামিতি ও গ্রুপ তত্ত্বে বিশেষ অবদান রাখেন। তাঁর ডক্টরেট অভিসন্দর্ভ আজও গণিতের তরুণ ছাত্রদের কাছে কৌতূহলের বিষয়। অন্তরক জ্যামিতিতে তিনি connection বা সংযোগের যে ধারণা উপস্থাপন করেন, তা গণিতের এই শাখাটির একটি মৌলিক ধারণা।
ধনলক্ষ্মী শেখর
ধনলক্ষ্মী শেখর (জন্ম ৫ই জুন ১৯৯৮) তামিলনাড়ুর একজন ভারতীয় ক্রীড়াবিদ । ২০২১ ফেডারেশন কাপে ২০০ মিটার ইভেন্টে অভিজ্ঞ ভারতীয় স্প্রিন্টার দুতি চাঁদ এবং হিমা দাসকে পরাজিত করার পরে তিনি আলোচনার কেন্দ্রবিন্দু হয়ে উঠেছিলেন। তিনি ২০২০ গ্রীষ্মকালীন অলিম্পিকে ভারতের প্রতিনিধিত্ব করে অলিম্পিকে তার আত্মপ্রকাশ করেছিলেন।
জীবনী
ধনলক্ষ্মী তার পরিবারের জ্যেষ্ঠ সন্তান হিসেবে জন্মগ্রহণ করেন। তার বাবা তার অল্প বয়সে মারা যান এবং তার মা সংসার চালাতে গৃহশ্রমিক হিসেবে কাজ শুরু করেন। তার দুটি ছোট বোন ছিল এবং তাদের মধ্যে একজন ২০২১ সালে স্বাস্থ্য সমস্যার কারণে মারা গিয়েছিল।
কর্মজীবন
তিনি প্রথমে তার জীবন এবং তার পরিবারের জন্য একটি উপযুক্ত চাকরি খুঁজতে চেয়েছিলেন। ২০১৭ সালে, তিনি তামিলনাড়ুর প্রাক্তন স্প্রিন্টার মানিকন্দন অরুণমুগাম দ্বারা মল্লক্রীড়ায়য় অংশগ্রহণ করার জন্য প্ররোচিত এবং প্রত্যয়ী হন।
তিনি 2019 সালের গ্রীষ্মকালীন ইউনিভার্সিডে ভারতের প্রতিনিধিত্ব করে সামার ইউনিভার্সিডে তার আত্মপ্রকাশ করেছিলেন এবং মহিলাদের 100 মিটার, মহিলাদের 200 মিটার মহিলাদের 4 × 100 মিটার রিলে ইভেন্টে প্রতিদ্বন্দ্বিতা করেছিলেন।
তিনি ২০২০ গ্রীষ্মকালীন অলিম্পিকে মিশ্র ৪×৪০০মিটার ইভেন্টে প্রতিদ্বন্দ্বিতা করার যোগ্যতা অর্জন করেছিলেন কিন্তু তিনি জায়গা পাননি।
মাওরা হুসাইন
মাওরা হুসাইন অথবা মাওরা হক্যান (জন্ম: ২৮ সেপ্টেম্বর ১৯৯২) একজন পাকিস্তানি মডেল তথা অভিনেত্রী।
প্রাথমিক ও কর্মজীবন
মাওরা হুসাইন ১৯৯২ সালের ২৮ সেপ্টেম্বরে জন্মগ্রহণ করেন। তিনি তার বাল্যকাল ইসলামাবাদে কাটান এবং সেখানে তিনি মেডিকেল পড়াশোনাও করেন। মাওরা ছাড়াও তার বোন উরওয়া হুসাইনও একজন দূরদর্শন অভিনেত্রী।
মাওরা তার কর্মজীবনের প্রথম লগ্নে একজন থিয়েটার অভিনেত্রী হিসেবে কাজ করেন। পরে তিনি ধারাবাহিকে অভিনের সুযোগ পান; আহিস্তা আহিস্তা, এক তামান্না লাহাশিল সি এবং নিখার গ্যায়ে গুলাব সারে ইত্যাদি পাকিস্তানি ধারাবাহিকে অভিনেয়র পর মাওরা খ্যাতি লাভ করেন। তিনি ২০১৬ সালের রোমান্টিক হিন্দী চলচ্চিত্র সনাম তেরী কসমে অভিনয় করেন। এছাড়া তিনি আরও দুটি হিন্দি ছবিতে কাজ করছেন।
বোয়সমূহ
মাওরা হুসাইন অভিনীত দূরদর্শন ধারাবাহিক ও বোয়সমূহের তালিকা নিচে দেওয়া হল:
এসি
এসি (AC) হলো ইংরেজি ভাষায় একটি মুণ্ডমাল শব্দ, যার অর্থ হতে পারে:
পৃথ্বীরাজ কাপুর
পৃথ্বীরাজ কাপুর (Prithviraj Kapoor) (৩ নভেম্বর, ১৯০১ – ২৯ মে ১৯৭২) ছিলেন ভারতীয় থিয়েটার এবং হিন্দি সিনেমা শিল্পের অগ্রদূত। তিনি হিন্দি চলচ্চিত্রের নির্বাক যুগে অভিনয়ের মাধ্যমে তার কর্মজীবন শুরু করেছিলেন। এছাড়াও তিনি ভারতীয় গণনাট্য সংঘের প্রতিষ্ঠাতা সদস্য এবং ১৯৪৪ সালে মুম্বাই অঞ্চলের চলমান থিয়েটার কোম্পানি পৃথ্বী থিয়েটার প্রতিষ্ঠা করেছিলেন।
তিনি হিন্দি চলচ্চিত্রের কাপুর পরিবারের পিতৃব্য ছিলেন, যেই পরিবারটি চার প্রজন্ম যাবত হিন্দি চলচ্চিত্র শিল্পের অভিনয়ে গুরুত্বপূর্ণ ভূমিকা পালন করছে। ভারতীয় সরকার ভারতীয় চলচ্চিত্রে অবদানের জন্য তাকে ১৯৬৯ সালে পদ্মভূষণ এবং ১৯৭১ সালে দাদাসাহেব ফালকে পুরস্কার প্রদান করেন।
শৈশব ও শিক্ষা
কাপুর ৩ নভেম্বর ১৯০৬ সালে ব্রিটিশ ভারতে পাঞ্জাব প্রদেশের সামুন্দ্রিতে একটি পাঞ্জাবি হিন্দু পরিবারে জন্মগ্রহণ করেন।
ব্যক্তিগত জীবন
তাদের পিতামাতার দ্বারা স্বাভাবিক ভারতীয় পদ্ধতিতে সাজানো একটি বন্ধনে কাপুরের বয়স ১৭ বছর ছিল যখন তিনি ১৫ বছর বয়সী রামসমি মেহরার সাথে বিবাহ করেছিলেন, যিনি তার নিজের সম্প্রদায়ের একজন প্রমীলা  এবং অনুরূপ পটভূমি পরিবারের । বিবাহ ছিল সুরেলা এবং প্রচলিত এবং তাদের সারা জীবন স্থায়ী হয়েছিল। প্রকৃতপক্ষে, বিবাহটি এরও কয়েক বছর পূর্বেই অনুষ্ঠিত হয়েছিল, এবং এটি ছিল গৌনা অনুষ্ঠান (বিদায়) যা উদযাপিত হয়েছিল যখন রামসর্ণী ১৫ বছর বয়সে পৌঁছেছিল এবং তার বাবা -মাকে ছেড়ে তার স্বামীর সাথে বসবাস করার জন্য যথেষ্ট বয়স হয়ে গিয়েছিল এবং রামসামির ভাই, যুগল কিশোর মেহরা, পরবর্তীকালে চলচ্চিত্রে প্রবেশ করেন ।
দম্পতির জ্যেষ্ঠ সন্তান রাজ কাপুর, পরের বছর ১৯২৪ সালের ডিসেম্বরে জন্মগ্রহণ করেন, যা ১৮ বছর বয়সে পৃথ্বীরাজকে পিতৃত্ব করে । ১৯২৭ সালে পৃথ্বীরাজ মুম্বাই চলে আসার সময় এই দম্পতি তিন সন্তানের বাবা -মা ছিলেন। ১৯৩০ সালে, রামসামি মুম্বাইয়ে পৃথ্বীরাজে যোগ দেন। পরের বছর, যখন তিনি চতুর্থবারের জন্য গর্ভবতী ছিলেন, তাদের দুই ছেলে এক সপ্তাহের মধ্যে মারা গেল। তাদের সন্তানদের মধ্যে একজন দেবীন্দ্র (যাকে দেবী বলা হয়) ডাবল নিউমোনিয়ায় মারা যায়, অন্য শিশু রবীন্দ্র (যাকে বাইন্ডার বা বিন্দি বলা হয়) বিষাক্ত অবস্থায় মারা যায় যখন সে বাগানে বিছানো ইঁদুর-বিষের বড়ি গিলে ফেলে।
এই দম্পতির আরও তিনটি সন্তান হয়: পুত্র শমসের রাজ (শাম্মী কাপুর) এবং বলবীর রাজ (শশী কাপুর) (যারা তাদের নিজস্ব বিখ্যাত অভিনেতা এবং চলচ্চিত্র নির্মাতা হয়ে উঠবে) এবং কন্যা উর্মিলা শিয়ল।
মৃত্যু
অবসর গ্রহণের পর, পৃথ্বীরাজ পৃথ্বী ঝোপরা নামের একটি কুটির তৈরি করেন, সেটি জুহু সৈকতের কাছাকাছি ছিল। সম্পত্তিটি ছিলো লিজ নেয়া, যেটি শশি কাপুর কিনেছিলেন, এবং পরে একটি ছোট, পরীক্ষামূলক পৃথ্বী থিয়েটারে রূপান্তরিত হয়েছিল। পৃথ্বীরাজ এবং রামসরণি উভয়েরই ক্যান্সার হয়েছিল এবং দুজনই এক পক্ষকালের মধ্যে মারা গেছিলেন, পৃথ্বীরাজ ২৯ মে ১৯৭২ মারা যান এবং ১৪ জুন তার স্ত্রী তাকে অনুসরণ করেন।
১৯৬২ সালের ঢালিউড চলচ্চিত্রের তালিকা
১৯৬২ সালে বাংলাদেশের স্বাধীনতা পূর্ব তৎকালীন পূর্ব পাকিস্তানে মুক্তিপ্রাপ্ত চলচ্চিত্রের তালিকা। ঐ বছর ঢাকা থেকে মোট পাঁচটি চলচ্চিত্র মুক্তি পায়। এর মধ্যে চারটি বাংলা ভাষায় ও একটি উর্দু ভাষায় নির্মিত হয়।
ফুলপুর ইউনিয়ন
ফুলপুর ইউনিয়ন বাংলাদেশের ময়মনসিংহ জেলার ফুলপুর উপজেলার অন্তর্গত একটি ইউনিয়ন।
শিক্ষা
শিক্ষার হার :
শিক্ষা প্রতিষ্ঠান
জনপ্রতিনিধি
বর্তমান চেয়ারম্যান-
পোখরা
পোখরা হল নেপাল- এর পশ্চিমাংশের গণ্ডকী অঞ্চলের অন্তর্গত কাস্কী জেলার একটি শহর। শহরটি জনসংখার হিসাবে নেপালের দ্বিতীয় বৃহত্তম শহর কাঠমান্ডুর পরেই। শহরটি কাঠমান্ডু থেকে ২০০ কিলোমিটার বা ১২০ মাইল দূরে অবস্থিত। এটি কাঠমান্ডু শহরের পশ্চিমে অবস্থিত। শহরটি পোখরা উপত্যকায় গড়ে উঠেছে। পোখরা উপত্যকার উত্তর-পশ্চিম প্রান্তে শহরটি অবস্থিত। এই উপত্যকা দিয়ে স্বেত গন্ধকি নদী বা সাদা নদী প্রবাহিত হয়েছে। এই শহরটি থেকে ১৫ থেকে ৩৫ কিলোমিটাারের মধ্যেই অন্নপূর্না রেঞ্জ অবস্থিত। বিশ্বের সর্বোচ্চ দশটি পর্বতশৃঙ্গের মধ্যে তিনটি রয়েছে এই পর্বতমালায়, এগুলি হল- ধবলগিরি, অন্নাাপূর্না ১ ও মাকালু। এই শহরে রয়েছে পর্বত আরোহনের বেস ক্যাম্প। এখানে পর্বতারোহীরা আসেন পর্বতে উঠার জন্য। এখানে রয়েছে গোরখা সেনাদের বসবাস। পর্যটন ক্ষেত্র হিসেবে শহরটি খুবই পরিচিত।
ভূগোল
পোখরা শহরটি একটি পার্বত্য উপত্যকায় গড়ে এঠেছে। এই উপত্যকাটি পোখরা উপত্যকা হিসাবে পরিচিত। শহরটি সর্বোচ্চ ১৭৪০ মিটার ও সর্বনিম্ন ৮২৭ মিটার উঁচু। ফলে শহরটিতে মাত্র এক কিলোমিটারের ব্যবধানে উচ্চতার বিরাট পরিবর্তন ঘটে। শহরটি অন্নাপূর্না পর্বত শ্রেনীর একটি অংশে ও হিমালয় পর্বতের মধ্য এলাকায় অবস্থিত। পোখরা ২৮.১৫° উত্তর ও ৮৩.৫৮° পূর্বে অবস্থিত। উচ্চতার বিরাট পার্থক্যের জন্য এখানকার আবহাওয়াও খুব দ্রুত পরিবর্তন হয়। এই উপত্যকার প্রধান নদী হল স্বেত গন্ধকি। উপত্যকাটিতে এই নদীর বহু উপনদী রয়েছে। নদীটি কিছু জায়গায় মাত্র কয়েক মিটার চওড়া। শহরের কাছেই রয়েছে ফেয়া তাল (৪.৪ বর্গ কিলোমিটার)। এছাড়া এখানে রয়েছে বেঙ্গাস লেক। এই শহরের কাছে অনেকগুলি হ্রদ থাকায় এটি হ্রদের শহর হিসাবে পরিচিত।
জনসংখ্যা
২০১১ সালের জনগণনায় শহরটির মোট জনসংখ্যা হল ৩,৫৩,৮৪১ জন। জনসংখ্যার বিচারে এটি নেপালের দ্বিতীয় বৃহত্তম শহর (প্রথম কাটমান্ডু)। এই শহরের বেশির ভাগ মানুষ হিন্দু ধর্মাবলম্বি। জনসংখ্যা দ্রুত বৃদ্ধি পাচ্ছে।
ইতিহাস
শহরটির ইতিহাস খুবই প্রাচীন ও সমৃদ্ধ। শহরটি চীন ও ভারতের প্রাচীন কালের যোগাযোগের মাধ্যম ছিল। ১৭৮৬ সালে এখানে শাসন করতেন পৃত্থী নারায়ন শাহ। এটি গন্ধকি সাম্রাজ্যের অন্তর্গত ছিল।
যোগাযোগ ব্যবস্থা
নেপালের রেল ব্যবস্থা তেমন ভাল নয়। ফলে এখনো যোগাযোগের প্রধান মাধ্যম হল সড়ক পথ। পোখরা থেকে কাঠমান্ডুতে বাস যোগাযোগ রয়েছে। শহরটি থেকে দেশের অন্য অংশেও সড়ক যোগাযোগ সক্রিয় রয়েছে। এই শহরের বিমান যোগাযোগ ঘটে পোখরা বিমানবন্দর দ্বারা।এখান থেকে কাঠমান্ডু, দিল্লি ও লক্ষনৌউ এ বিমান চলাচল করে।
ভারতে মাতৃমৃত্যু
ভারতে মাতৃমৃত্যু হলো ভারতবর্ষে গর্ভবতী অবস্থায় কিংবা প্রসবের ঠিক পর একজন মহিলার মৃত্যু। বিশ্বের বিভিন্ন দেশ ও সংস্কৃতিগুলিতে মাতৃমৃত্যুর ভিন্ন হার এবং বিভিন্ন কারণ রয়েছে। একইভাবে ভারতেরও বিভিন্ন রাজ্য, অঞ্চল এবং মহিলাদের জনমিতি অনুযায়ী এই মাতৃমৃত্যুর মধ্যে বিভিন্নতা রয়েছে।
স্বাস্থ্যের অবস্থা অনুসারে
১৯৮০-২০১৫ সালের মাঝে ভারতে মোট মাতৃমৃত্যু ঘটনার ১.৫% কারণ হলো এক্লাম্পসিয়া। যদিও এই সময়কালের মধ্যে, এই রোগে আক্রান্ত মহিলাদের সংখ্যা একই থাকলেও এই রোগের কারণে মাতৃমৃত্যুর সংখ্যা কিছুটা হ্রাস পেয়েছে।
প্রাদুর্ভাব
স্যাম্পল রেজিস্ট্রেশন সিস্টেম বুলেটিন-২০১৬ 'অনুযায়ী, ভারত ২০১৩ সাল থেকে মাতৃমৃত্যু-সমানুপাত (এমএমআর) এ ২৬.৯ শতাংশ হ্রাস পেয়েছে। এমএমআর সংখ্যা, ২০১১-২০১৩ সালের মাঝে ১৬৭ থেকে কমে ২০১৪-২০১৬ সালের মাঝে ১৩০ এ তথা ২০১৫-১৭ সালে ১২২ এ এসে ঠেকে এবং এরই দ্বারা ২০১৪-২০১৬ সালগুলির শেষ জরিপের পরিসংখ্যান থেকে ৬.১৫% হ্রাস পায়।
অঞ্চল অনুযায়ী
ধনী ভারতীয় রাজ্যগুলির গ্রামীণ ও শহুরে মহিলাদের ক্ষেত্রে মাতৃস্বাস্থ্যসেবা ব্যবহারের হার একই। দরিদ্র রাজ্যগুলিতে, শহুরে মহিলারা গ্রামীণ মহিলাদের তুলনায় অনেক বেশি সময়ে স্বাস্থ্যসেবা পেয়ে থাকে। বলা যেতে পারে এইসব রাজ্যগুলিতে শহুরে মহিলারদের পক্ষে স্বাস্থ্যসেবা পাওয়া সহজ।
বিমারু রাজ্যগুলি মাতৃমৃত্যু সহ একাধিক সমস্যার সম্মুখীন হচ্ছে।
পশ্চিমবঙ্গ
গ্রাম বাংলার একটি ২০১৯ জরিপের মাধ্যমে জানা যায় যে চিকিৎসা চাওয়ায় বিলম্ব, চিকিৎসা পৌঁছনোতে বিলম্ব এবং পর্যাপ্ত ও উপযুক্ত চিকিৎসা পাওয়াতে বিলম্ব বহুক্ষেত্রেই মাতৃমৃত্যুর কারণ হয়ে দাঁড়ায়।
নিবারণ
২০১৮ সালে বিশ্ব স্বাস্থ্য সংস্থা ভারতে সাম্প্রতিক চারটি পরিবর্তন উল্লেখ করেছে যা মাতৃমৃত্যুকে কমানোতে সফল ছিল:
Before 2017 the government focus on maternal mortality was learning about the causes of death to develop a plan for prevention. In 2017 the Indian government shifted focus in its programs to instead detect risks then offer healthcare to prevent the death.
A 2016 national survey expected to find that if a household loses a woman to maternal death, then other women in the household will seek more clinic services during pregnancy and after childbirth. Contrary to expectation, the study instead found that after a maternal death, women instead avoid hospitals and instead seek support from a traditional birth attendant. Reasons for this vary, but part of the explanation is that many of these women could go to the hospital for care but choose to avoid doing so.
জনস্বাস্থ্য উদ্যোগসমূহ
From 2000-2015 India participated in the Millennium Development Goal to improve maternal health.
The Government of India has started various public health initiatives to provide a safe and secure environment. Some of these initiatives are - Government have also taken initiatives on improving the infrastructure of the country by improving roads and providing free ambulance services at PHC.
ইতিহাস
In 2018 the World Health Organization congratulated India for great reduction in maternal mortality since 2005.
Previous to that, various reports described high rates of maternal mortality in India.
মিকেল ওয়ারসাবাল
মিকেল ওয়ারসাবাল উগার্তে (Mikel Oyarzabal; জন্ম: ২১ এপ্রিল ১৯৯৭; মিকেল ওয়ারসাবাল নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনের পেশাদার ফুটবল লীগের শীর্ষ স্তর লা লিগায় রিয়াল সোসিয়েদাদ এবং স্পেন জাতীয় ফুটবল দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন বাম পাশের আক্রমণভাগের খেলোয়াড় হিসেবে খেললেও আক্রমণাত্মক মধ্যমাঠের খেলোয়াড় অথবা ডান পাশের আক্রমণভাগের খেলোয়াড় হিসেবেও খেলে থাকেন।
অয়লার টোশেন্ট ফাংশন
থাম্ব|(n) এর প্রথম হাজার মান। উপরের লাইনের পয়েন্টগুলি represent (p) উপস্থাপন করে যখন p একটি মৌলিক সংখ্যা, যা p - 1. হয়। থাম্ব|প্রথম ১০০ টি মানের গ্রাফ সংখ্যাতত্ত্বে অয়লার টোশেন্ট ফাংশন ϕ নির্দেশ করে একটি পূর্ণসংখ্যার পূর্বে কতটি ধনাত্মক পূর্ণসংখ্যা রয়েছে যারা মূল সংখ্যাটির সাথে সহমৌলিক। অর্থাৎ n যদি একটি পূর্ণসংখ্যা হয় তবে ১ থেকে n পর্যন্ত, কিন্তু n এর চেয়ে বড় নয়, এমন মোট ϕ(n)-টি সংখ্যা আছে যাদের সাথে n এর কোন সাধারণ মৌলিক উৎপাদক নেই। যেমন, ϕ(৯)=৬, কারণ ১ থেকে ৯ এর মধ্যে ১, ২, ৪, ৫, ৭, ৮ এই সংখ্যাগুলো (মোট ছয়টি সংখ্যা) ৯ এর সাথে সহমৌলিক, কিন্তু বাকি তিনটি সংখ্যা (৩, ৬, ৯) ৯ এর সাথে সহমৌলিক নয়।
বৈশিষ্ট্য
যেখানে {p_1}, {p_2}, ...., {p_r} এই r-টি ভিন্ন ভিন্ন মৌলিক সংখ্যা দিয়ে n বিভাজ্য। এই সূত্রটিকে বলে অয়লারের প্রডাক্ট ফর্মুলা।
অয়লারের উপপাদ্য
এ উপপাদ্য অনুসারে, যদি a ও n দুটি সহমৌলিক সংখ্যা হয়, তবে
অর্থাৎ, -কে n দিয়ে ভাগ করলে ১ অবশিষ্ট থাকে। n একটি মৌলিক সংখ্যা হলে এ উপপাদ্যের যে বিশেষ ক্ষেত্রটি পাওয়া যায় তাকে বলে ফার্মার লিটল উপপাদ্য।
লেহমারের অনুমান
p যদি মৌলিক সংখ্যা হয় তবে সহজেই দেখা যায় যে,
কার্মাইকেলের অনুমান
এ অনুমান অনুসারে এমন কোন সংখ্যা n নেই যেন অন্য সব সংখ্যা m এর জন্য
φ(m) ≠ φ(n)
সবসময়ই সত্যি হয়।
কনকচূড়
কনকচূড় সরু ও সুগন্ধি চাল হিসাবে বিখ্যাত। এই ধান ভারতের পশ্চিমবঙ্গে চাষ হয়। এই চালের খইও চালের সুবাস ধরে রাখে। জয়নগরের মোয়া করতে এই চালের খই ব্যবহার করা হয়।
নম্রতা শ্রেষ্ঠা
নম্রতা শ্রেষ্ঠা হচ্ছেন নেপালের একজন মডেল ও অভিনেত্রী। তিনি নেপালি চলচ্চিত্রে অভিনয়ের জন্য বিশেষভাবে পরিচিত। তিনি রোমান্টিক চলচ্চিত্র "নভেম্বর রেইন" এবং "মেরো ইতাথ সাথি ছা"সহ বেশ কয়েকটি জনপ্রিয় চলচ্চিত্রে অভিনয় করেছেন। তিনি একজন জাতীয় চলচ্চিত্র পুরস্কার বিজয়ী অভিনেত্রী। তিনি বেশ কয়েকটি নেপালি সঙ্গীত ভিডিওগুলোতে অংশগ্রহণ, মঞ্চনাটক প্রযোজনা এবং মডেলিংয়ের জন্য সুপরিচিত।
২০০৮–বর্তমান
নম্রতা শ্রেষ্ঠা ২০০৮ সালে রোমান্টিক কমেডি চলচ্চিত্র "সানু সানসার"-এ "ঋতু" চরিত্রে অভিনয় করার মাধ্যমে চলচ্চিত্র জগতে তার কর্মজীবন শুরু করেন। "সানু সানসার"-এর মুক্তির পর তার সুনাম বৃদ্ধি পায়। অতঃপর তিনি "মেরো ইতাথ সাথি ছা"-এ অভিনয় করার জন্য নিযুক্ত হন, যা পরিচালনা করেন "সুদর্শন থাপা"। এই চলচ্চিত্রটি ২০০৯ সালের একটি সফলতম চলচ্চিত্রে পরিণত হয়।
২০১০ সালে, নম্রতা শ্রেষ্ঠা দুইটি চলচ্চিত্রে উপস্থিত হয়েছিলেন। সেই বছরে "ফার্স্ট লাভ" নামক চলচ্চিত্রে একজন কিশোরীর চরিত্রে অভিনয় করেন। অতপর তিনি "এইচআইভি এইডস সচেতনতা"-এর জন্য একটি ছোট চলচ্চিত্রে একজন পৃষ্ঠপোষক চরিত্রে সংক্ষিপ্ত সময়ের জন্য অভিনয় করেন। পরবর্তীতে সেই বছর তিনি প্রথমবারের মতো থিয়েটার অভিনয় করেন, "জলপরী" ছিল তার আত্মপ্রকাশমূলক থিয়েটার নাটক। ২০১১ সালে, তিনি "ওলেনা" থিয়েটার দ্বারা উৎপাদিত নাটকে প্রধান চরিত্র "ক্যারল" হিসাবে অভিনয় করেন।
২০১৩ সালে, নম্রতা শ্রেষ্ঠা বহুল প্রতীক্ষিত নেপালি চলচ্চিত্রে অভিনয় করেন, যার নাম "ছাড়কে", সেখানে তার সাথে সৌগত মলা, দয়া হং রায় এবং রবিন তামাংয়ের মতো অভিনেতারা অভিনয় করেছেন। অভিষিক্ত পরিচালক নিগম শ্রেষ্ঠা দ্বারা পরিচালিত চলচ্চিত্র "ছাড়কে", নেতিবাচক প্রতিক্রিয়া মিশ্রিত হলেও সামগ্রিকভাবে চলচ্চিত্রটি সফল চলচ্চিত্রে পরিণত হয়েছিল। সেখানে নম্রতা শ্রেষ্ঠা স্থানীয় একটি গ্যাংয়ের সাথে জড়িত একজন আগ্রাসী যুবতী "সোলি" চরিত্রে অভিনয় করেছেন।
সেপ্টেম্বর ২০১৩ সালে, "মৌন" চলচ্চিত্রটি প্রকাশ করা হয়। "মৌন" চলচ্চিত্রটি দুটি বধির এবং নিঃশব্দ চরিত্র, আমান (অর্নন থাপা অভিনীত) এবং বর্ষা (নম্রতা শ্রেষ্ঠা অভিনীত) নিয়ে গঠিত। গল্পটি আমান ও বর্ষার মধ্যে প্রেমের এবং আমানের অন্ধকার অতীত নিয়ে গঠিত। আমান নিজে ধূমপান করেন অন্যদিকে বর্ষা একজন স্বতঃস্ফূর্ত মেয়ে, যিনি তার অসুস্থতা থাকা সত্ত্বেও তার জীবনে অর্থপূর্ণ কিছু অর্জন করবেন বলে বিশ্বাস করেন। এই চলচ্চিত্রের প্রস্তুতির জন্য, নম্রতা শ্রেষ্ঠা ইশারা ভাষাতে কথা বলার প্রশিক্ষণ গ্রহণ করেছিলেন। সুরাজ ভুশালের প্রথম চলচ্চিত্রটির গল্প এবং ছবির কারণে চলচ্চিত্রটি প্রেমময় সম্প্রদায়ের মধ্যে একটি গুঁজন তৈরি করেছিল।
মালতী দাসী
মালতি দাসী ( সংস্কৃত: मालती दासी, আইএএসটি: Mālatī Dāsī , এছাড়াও মালতি দেবী দাসী ) আন্তর্জাতিক কৃষ্ণভাবনামৃত সংঘ (ইসকন) এর একজন সিনিয়র আধ্যাত্মিক নেতা । ক্যালিফোর্নিয়ার ভ্যালেজোতে জন্মগ্রহণ করেন। ১৯৬৭ সালে এসি ভক্তিবেদান্ত স্বামী প্রভুপাদের দীক্ষিত শিষ্য হওয়ার আগে তিনি হিপ্পি আন্দোলনের অংশ ছিলেন ।  একই বছরে তিনি এবং তার স্বামী শ্যামাসুন্দর দাস, মুকুন্দ দাসকে মন্ত্র-রক ড্যান্স সংগঠিত করতে সাহায্য করেছিলেন।
গাজোল বিধানসভা কেন্দ্র
গাজোল (বিধানসভা কেন্দ্র) ভারতের পশ্চিমবঙ্গ রাজ্যের মালদা জেলার একটি বিধানসভা কেন্দ্র। এই কেন্দ্রটি এসসি এর জন্য সংরক্ষিত। পূর্বে এই কেন্দ্রটি এসটি এর জন্য সংরক্ষিত ছিল।
এলাকা
ভারতের সীমানা পুনর্নির্ধারণ কমিশনের নির্দেশিকা অনুসারে, ৪৪ নং গাজোল (এসসি) বিধানসভা কেন্দ্রটি গাজোল সমষ্টি উন্নয়ন ব্লক এর অন্তর্গত।
গাজোল (এসসি) বিধানসভা কেন্দ্রটি ৭ নং মালদা উত্তর লোকসভা কেন্দ্রের অন্তর্গত।
২০১১
২০১১ সালের নির্বাচনে, কংগ্রেসের সুশীল চন্দ্র রায় তার নিকটতম প্রতিদ্বন্দ্বী সিপিআই (এম) -এর গোবিন্দ মণ্ডলকে পরাজিত করেন।
১৯৫১-১৯৭২
কংগ্রেসের বেঞ্জামিন হেমব্রোম ১৯৭২ সালে জয়ী হন। ১৯৭১ সালে সিপিআই (এম) -এর সুফল মুর্মু জয়ী হন। কংগ্রেসের লক্ষন সারেন ১৯৬৯ সালে জয়ী হন।  কংগ্রেসের ডি. মুর্মু ১৯৬৭ সালে জয়ী হন। গাজোল কেন্দ্রে ১৯৬২ এবং ১৯৫৭ সালে  আসনটি ছিল না।  ১৯৫১ সালে স্বাধীন ভারতের প্রথম নির্বাচন, সিপিআই এর ধরনীধর সরকার গাজোল কেন্দ্র থেকে জয়লাভ করেন।
পাইচার্ম
পাইচার্ম (Pycharm) কম্পিউটার প্রোগ্রামিং, বিশেষত পাইথন ভাষায় ব্যবহৃত একটি ইনটিগ্রেটেড ডেভলপমেন্ট ইনভাইরনমেন্ট। চেক কোম্পানি জেটব্রেইনস এর উন্নয়ন করে। এটা কোড বিশ্লেষণ, গ্রাফিক্যাল ডিবাগার, সংহত ইউনিট পরীক্ষক, ভার্শন কন্ট্রোল সিস্টেমের সাথে সংহতি ও জ্যাঙ্গোর সাহায্যে ওয়েব উন্নয়নসহ অনেক বৈশিষ্ট্য ধারণ করে।
পাইচার্ম একটি ক্রস-প্ল্যাটফর্ম সফটওয়্যার, যার গ্নু/লিনাক্স, ম্যাকওএস ও মাইক্রোসফট উইন্ডোজ সংস্করণ রয়েছে। এর কম্যুনিটি সংস্করণ অ্যাপাচি লাইসেন্সের অধীনে প্রকাশিত হয়, এবং বাড়তি বৈশিষ্ট্যসহ একটি প্রোফেশনাল সংস্করণও রয়েছে, যেটি মালিকানাধীন লাইসেন্সের অধীনে মুক্তি পায়।
বৈশিষ্ট্য
এটি আরও কিছু পাইথন-ভিত্তিক আইডিইর সাথে এটি প্রতিযোগিতা করে, যার মধ্যে রয়েছে এক্লিপসের পাইডেভ, এবং আরও বিস্তৃতভাবে নিবিদ্ধকৃত কমোডো আইডিই।
ইতিহাস
জুলাই ২০১০ সালে বেটা সংস্করণ মুক্তি পায়, যার তিন মাস পরে ১.০ সংস্করণ আসে। ২.০ সংস্করণ ১৩ ডিসেম্বর ২০১১ সালে, ৩.০ সংস্করণ ২৪ সেপ্টেম্বর ২০১৩ সালে, এবং সংস্করণ ৪.০ ১৯ নভেম্বর ২০১৪ সালে মুক্তি পায়।
পাইচার্ম কম্যুনিটি সংস্করণ, পাইচার্মের উন্মুক্ত সংস্করণ, ২২ অক্টবর ২০১৩ সালে আসে।
আইফার্থ এর গবেষণা
Eyferth Study(আইফার্থ অধ্যয়ন) মনোবিজ্ঞানী Klaus Eyferth দ্বারা পরিচালিত একটি গবেষণার নাম। এই গবেষণায় দ্বিতীয় বিশ্বযুদ্ধ- পরবর্তী পশ্চিম জার্মানিতে সিঙ্গেল মায়েদের(Single Mother) তত্ত্বাবধানে শ্বেতাঙ্গ এবং বর্ণগতভাবে মিশ্রিত শিশুদের আইকিউ সম্পর্কে অধ্যয়ন করা হয় । অধ্যয়ন করা শিশুদের মায়েরা ছিলেন শ্বেতাঙ্গ জার্মান নারী, আর তাদের বাবারা ছিলেন শ্বেতাঙ্গ এবং আফ্রিকান-আমেরিকান( কৃষ্ণাঙ্গ) মার্কিন দখলদার বাহিনীর সদস্য। গবেষণার ফলাফল থেকে দেখা যায় যে অধ্যয়ন করা সম্পূর্ণ শ্বেতাঙ্গ ও মিশ্র শিশুদের গড় আইকিউ একই রকম ছিল । এই অধ্যয়নটির ফলাফল জাতি এবং বুদ্ধিমত্তা সম্পর্কিত বিতর্কে প্রমাণ হিসেবে প্রায়ই ব্যবহার করা হয়
Eyferth-এর গবেষণাটি ১৯৫৯ সালে Vita Humana জার্নালে Eine Untersuchung der Neger-Mischlingskinder in Westdeutschland শিরোনামে প্রথম প্রকাশিত হয়েছিল । Klaus Eyferth তার Leistungen verschiedener Gruppen von Besatzungskindern in Hamburg-Wechsler Intelligenztest für Kinder শিরোনামের রিসার্চ পেপারে সেই গবেষণার ফলাফল আবারো বর্ণনা করেছেন, যা 1961 সালে Archiv für die gesamte Psychologie জার্নালে প্রকাশিত হয়েছিল
গবেষণার নকশা
অধ্যয়ন করা শিশুরা তাদের অবিবাহিত জার্মান মায়েদের সাথে বেড়ে উঠেছিল। বেশিরভাগ পিতা(উভয় সাদা বা কালো) জার্মানিতে অবস্থানরত মার্কিন দখলদার বাহিনীর সদস্য ছিলেন। গবেষণার সময়, শিশুদের বয়স ছিল ৫ থেকে ১৩ বছর (গড় বয়স: ১০ )। শিশুদের মায়েদের আর্থ-সামাজিক অবস্থা প্রায় একই ছিল; তারা বেশিরভাগই নিম্ন আর্থ-সামাজিক অবস্থার লোক ছিল। নমুনায় প্রায় ৯৮ জন মিশ্র জাতির (কালো-সাদা মিউল্যাটো), এবং প্রায় ৮৩ জন শ্বেতাঙ্গ শিশু ছিল। নমুনায় মোট কৃষ্ণাঙ্গ পিতার জার্মান শিশুর ৫% নেয়া হয়েছিল  । এর মধ্যে ৮০ ভাগ ছিল আফ্রিকান আমেরিকান পিতার সন্তান আর বাকি ২০ ভাগ ফরাসি আফ্রিকান । শ্বেতাঙ্গ শিশুদের পিতারা সবাই শ্বেতাঙ্গ আমেরিকান সেনা ছিল ।
IQ মূল্যায়নের জন্য WISC বুদ্ধিমত্তা পরীক্ষার একটি জার্মান সংস্করণ (Hamburg Wechsler Intelligence Scale for Children, HAWIK) ব্যবহার করা হয়েছিল।
ফলাফল
অধ্যয়ন করা শ্বেতাঙ্গ শিশুদের গড় আইকিউ ছিল৯৭.২, যেখানে বর্ণগতভাবে মিশ্র শিশুদের গড় ছিল ৯৬.৫।
লিঙ্গ এবং জাতি অনুসারে সাজানো, প্রাপ্ত গড় স্কোরগুলি নিন্মরূপ:
ব্যাখ্যা
Eyferth এর গবেষণায় প্রাপ্ত শ্বেতাঙ্গ ও মিশ্র শিশুদের গড় আইকিউ স্কোরের মিলের উপর ভিত্তি করে, জেমস ফ্লিন, রিচার্ড ই. নিসবেট, ন্যাথান ব্রডি এবং আরো অনেকেই এই ধারণাটিকে সমর্থন করেছেন যে অন্যান্য অনেক গবেষণায় শ্বেতাঙ্গ এবং কালোদের মধ্যে আইকিউ পার্থক্য দেখা যায় তার বেশিরভাগ বা সম্পূর্ণ সাংস্কৃতিক বা পরিবেশগত প্রভাবের কারনে হয়ে থাকে । অধিকন্তু, তারা উল্লেখ করেছেন যে মিশ্র-জাতির শিশুরা জাতিগত সংখ্যালঘু হিসেবে বেড়ে ওঠার কারণে কুসংস্কারের ও সামাজিক বিরূপ পরিস্থিতির সম্মুখীন হয়ে থাকে,যা আইকিউ ফলাফলের মিলকে আরও তাৎপর্যপূর্ণ করে তোলে।
কাংড়া জেলা
কাংড়া জেলা হল ভারতের হিমাচল প্রদেশ রাজ্যের একটি জেলা। এটি হিমাচল প্রদেশের সবচেয়ে জনবহুল জেলা। এই জেলার সদর শহর ধরমশালা।
ইতিহাস
১৮৪৬ সালে প্রথম ইঙ্গ-শিখ যুদ্ধের পর কাংড়া জেলা গঠিত হয়েছিল। এই জেলা ছিল ব্রিটিশ পাঞ্জাব প্রদেশের অংশ। অবিভক্ত কাংড়া জেলায় বর্তমান কাংড়া, হামিপুর, কুল্লু, লাহুল ও স্পিটি জেলা অন্তর্গত ছিল। প্রথমে কাংড়া এই জেলার সদর হলেও ১৮৫৫ সালে জেলাসদর ধর্মশালায় স্থানান্তরিত করা হয়।
সিস্টেম১
সিস্টেম১ (ইংরেজি: System1) হল একটি মার্কিন ইন্টারনেট বিজ্ঞাপন কোম্পানি। এটি নিজেকে একটি প্রতিক্রিয়াশীল অধিগ্রহণ বিপণন প্ল্যাটফর্ম পরিচালনা হিসাবে বর্ণনা করে এবং গোপনীয়তাকে এর অন্যতম প্রধান কেন্দ্র হিসাবে উল্লেখ করে, যদিও অনুসন্ধান ইঞ্জিন স্টার্টপেজসহ গোপনীয়তা-কেন্দ্রিক বৈশিষ্ট্যগুলির উপর প্রভাবের জন্য সমালোচিত হয়েছে।
বিশ্ব সাঁতার প্রতিযোগিতা
থাম্ব|বিশ্ব সাঁতার চ্যাম্পিয়নশিপের লোগো ফিনা বিশ্ব সাঁতার চ্যাম্পিয়নশিপ বা বিশ্ব সাঁতার প্রতিযোগিতা (FINA World Aquatics Championships) সাঁতার, ডাইভিং, উন্মুক্ত সাঁতার, সিনক্রোনাইজড সুইমিং এবং ওয়াটার পোলো জলক্রীড়ায় বিশ্ব প্রতিযোগিতাবিশেষ। এ বিভাগগুলো ফিনা কর্তৃক পরিচালিত। সকল জলক্রীড়া বিষয়গুলোই ৫০ মিটারের লং কোর্স পুলে অনুষ্ঠিত হয়ে থাকে।
এ প্রতিযোগিতাটি ১৯৭৩ সালে সর্বপ্রথম অনুষ্ঠিত হয়। শুরুতে প্রতি দুই বছর অন্তর অনুষ্ঠিত হলেও ১৯৭৮-১৯৯৮ সাল পর্যন্ত প্রতি চার বছর পরপর অনুষ্ঠিত হতো। ২০০১ সাল থেকে পুনরায় দুই বছর পরপর অনুষ্ঠিত হচ্ছে।
সর্বকালের সেরা দলের পদক তালিকা
১৯৭৩ থেকে ২০১১ পর্যন্ত সেরা দলগুলোর পদক তালিকা দেয়া হলো:
সিনক্রোনাইজড সুইমিং
(কেবলমাত্র প্রমিলাদের জন্য)
বন্যা নিয়ন্ত্রণ
বন্যা নিয়ন্ত্রণ বলতে বন্যার জলপ্রবাহের ক্ষতিকর প্রভাব প্রতিরোধ বা হ্রাস করার জন্য ব্যবহৃত পদ্ধতিগুলিকে বোঝায়। বন্যা লাঘব (Flood relief) পদ্ধতিগুলি বন্যার পানি বা উচ্চ জলপ্রবাহের প্রভাব হ্রাস করতে ব্যবহৃত হয়। প্রাকৃতিক কারণ যেমন উজানের চরম আবহাওয়ার পাশাপাশি মানুষের দ্বারা জলাশয় ও বৃষ্টি গড়ানো পানির গতিপথ পরিবর্তনের কারণে বন্যার সৃষ্টি হতে পারে। বন্যা নিয়ন্ত্রণ পদ্ধতিগুলির কাঠামোভিত্তিক ও কাঠামোবিহীন এই দুইভাগে ভাগ করা হয়। কাঠামোভিত্তিক পদ্ধতিগুলি বন্যার পানিকে আক্ষরিক অর্থে প্রতিরোধ করে। বন্যা প্রতিরোধের জন্য শক্ত অবকাঠামো নির্মাণ (যেমন বন্যা প্রাচীর) বন্যা ব্যবস্থাপনায় কার্যকর হয়ে থাকে। তবে ভূদৃশ্য প্রকৌশল শাস্ত্রের অভ্যন্তরে সেরা চর্চা হিসেবে জলের পরিমাণ বৃদ্ধি সামাল দেওয়ার জন্য কোমল অবকাঠামো ও প্রাকৃতিক ব্যবস্থার (যেমন জলাভূমি, প্লাবনভূমি) উপর নির্ভরশীলতা দিনদিন বৃদ্ধি পাচ্ছে। উপকূলীয় বন্যা প্রতিরোধ বা সামাল দেওয়ার জন্য উপকূল ব্যবস্থাপনার চর্চাগুলিকে জোয়ারভাটার মতো প্রাকৃতিক প্রক্রিয়ার পাশাপাশি সমুদ্রসমতলের উচ্চতাবৃদ্ধিকেও গণনায় রাখতে হয়।
বন্যা নিয়ন্ত্রণ ও লাঘব জলবায়ু পরিবর্তন উপযোজন ও জলবায়ুজনিত ঘাতসহিষ্ণুতার একটি গুরুত্বপূর্ণ অংশ। সমুদ্র সমতলের উচ্চতাবৃদ্ধি ও জলবায়ু পরিবর্তনের কারণে দ্রুত ও তীব্র বৃষ্টির সম্ভাবনা বৃদ্ধি পেয়েছে, তাই বিশ্বব্যাপী এটি একটি গুরুত্বপূর্ণ বিষয়।
পরিবেশ প্রকৌশল শাস্ত্রে বন্যা নিয়ন্ত্রণ বলতে বন্যার জলপ্রবাহের ব্যবস্থাপনাকে বোঝায়, যেমন বন্যা প্রতিরোধ না করে বন্যাপ্রাচীর ও বন্যাদ্বারের মাধ্যমে বন্যার পানির গতিপথ ঘুরিয়ে দেওয়া। এছাড়া লোক ব্যবস্থাপনাও এর অন্তর্ভুক্ত, যেখানে লোক বাসস্থান স্থানান্তর এবং বাড়িঘর-সম্পত্তির উপরে বন্যাজনিত ক্ষয়ক্ষতির বিরুদ্ধে ব্যবস্থা নেওয়া। সাধারণত বন্যা নিয়ন্ত্রণ তিনটি স্তরে অধ্যয়ন করা যায় - একক ব্যক্তির সম্পত্তি, ক্ষুদ্র সম্প্রদায় ও সমগ্র শহর।
ছৌ নাচ
thumb|ছৌ নাচ ছৌ নাচ বা ছো নাচ বা ছ নাচ একপ্রকার ভারতীয় আদিবাসী যুদ্ধনৃত্য। এই নাচ ভারতীয় রাজ্য পশ্চিমবঙ্গ, ঝাড়খণ্ড ও ওড়িশায় জনপ্রিয়। ছৌ নাচের আদি উৎপত্তিস্থল পশ্চিমবঙ্গের পুরুলিয়া জেলা। উৎপত্তি ও বিকাশের স্থল অনুযায়ী ছৌ নাচের তিনটি উপবর্গ রয়েছে। যথা– পুরুলিয়া ছৌ, সরাইকেল্লা ছৌ ও ময়ূরভঞ্জ ছৌ।
সরাইকেল্লা ছৌ-এর উৎপত্তি অধুনা ঝাড়খণ্ড রাজ্যের সরাইকেল্লা খরসোয়া জেলার সদর সরাইকেল্লায়। পুরুলিয়া ছৌ-এর উৎপত্তিস্থল পশ্চিমবঙ্গের পুরুলিয়া জেলা এবং ময়ূরভঞ্জ ছৌ-এর উৎপত্তিস্থল ওড়িশার ময়ুরভঞ্জ জেলা। এই তিনটি উপবর্গের মধ্যে প্রধান পার্থক্যটি দেখা যায় মুখোশের ব্যবহারে। সরাইকেল্লা ও পুরুলিয়া ছৌ-তে মুখোশ ব্যবহৃত হলেও, ময়ূরভঞ্জ ছৌ-তে হয় না।
উৎপত্তি
রাজেশ্বর মিত্রের মতে, তিব্বতী সংস্কৃতির ছাম নৃত্য থেকে ছৌ নাচের উদ্ভব ঘটেছে। ডঃ সুকুমার সেনের মতে শৌভিক বা মুখোশ থেকে নাচটির নামকরণ ছৌ হয়েছে। কুড়মালী ভাষায় ছুয়া বা ছেলে থেকে এই নাচের নামকরণ হয়েছে বলে অনেকে মনে করেন, কারণ ছৌ প্রধানত ছেলেদের নাচ। ডঃ সুধীর করণের মতে ছু-অ শব্দের অর্থ ছলনা ও সং। কোনো কোনো আধুনিক গবেষক মনে করেন, ছৌ শব্দটি এসেছে সংস্কৃত ছায়া থেকে। কিন্তু সীতাকান্ত মহাপাত্র মনে করেন, এই শব্দটি ছাউনি শব্দটি থেকে এসেছে।
পুরুলিয়া ছৌ
পশ্চিমবঙ্গের পুরুলিয়া জেলা ও পশ্চিম মেদিনীপুর জেলার ঝাড়গ্রাম মহকুমায় প্রচলিত ছৌ নাচের ধারাটি পুরুলিয়া ছৌ নামে পরিচিত। এই ধারার স্বতন্ত্র কিছু বৈশিষ্ট্য আছে। পুরুলিয়া ছৌ-এর সৌন্দর্য ও পারিপাট্য এটিকে আন্তর্জাতিক খ্যাতি এনে দিয়েছে। ১৯৯৫ সালে নতুন দিল্লিতে আয়োজিত প্রজাতন্ত্র দিবসের কুচকাওয়াজে পশ্চিমবঙ্গ রাজ্যের ট্যাবলোর থিমই ছিল ছৌ নাচ। ছৌ মূলত উৎসব নৃত্য।   পুরুলিয়ার ছৌ নাচে বান্দোয়ান ও বাঘমুন্ডির দুটি পৃথক ধারা লক্ষ করা যায়। বান্দোয়ানের নাচে পালাগুলি ভাব গম্ভীর এবং বাগমুন্ডির নাচে পালাগুলি হয় বীরত্ব ব্যঞ্জক। জেলায় ছৌ নাচের মূল পৃষ্ঠপোষক ছিলেন কুড়মি ও ভূমিজ মুন্ডারা । পরে এই নাচে কুমহার, সহিস, রাজোয়াড় ও অন্যান্য সম্প্রদায়ের মানুষেরা নর্তক হিসেবে ও ডোম সম্প্রদায়ের মানুষেরা বাদক হিসেবে অংশগ্রহণ করেন।